Lav et referat af nedenstående tekst:

Tekst:
Det skader ikke populariteten i landsholdstruppen at ankomme som nykåret danmarksmester. Det kan AaB's Thomas Augustinussen konstatere efter at have været med landsholdet et par dage i en trup, hvor nationale mestre er en sjældenhed. - Det er en fornøjelse. Det er jo dejligt, folk kommer med lykønskninger, sagde midtbanespilleren på vej til træning med landsholdet i silende regn i Hvidovre. Han blev indkaldt til landsholdet midt i AaB's guldfest lørdag aften. Thomas Augustinussen har trænet med landsholdet tilbage i 2006, så han er ikke helt grøn i den sammenhæng, selvom han fortsat har sin første landskamp til gode. - Nu har jeg jo været med før, så det er lidt det samme. Men det er gode spillere, man spiller med, og det betyder, at jeg kan udvikle mig. Jeg lærer noget hver gang, jeg er med, så det er fedt, sagde han. På denne landsholdssamling har han følgeskab af klubkammeraten Michael Jakobsen. Danmark skal spille træningskampe mod Holland og Polen i denne uge. /ritzau/

Referat:
AaB&#39;s nykårede danmarksmestre er blevet godt modtaget på landsholdet, siger midtbanespilleren Thomas Augustinussen.